**VILKAVIŠKIO MUZIKOS MOKYKLA**

###### AIŠKINAMASIS RAŠTAS

**PRIE 2017 M. II KETVIRČIO FINANSINIŲ ATASKAITŲ**

2017-07-12

Vilkaviškis

## BENDROJI DALIS

 Vilkaviškio muzikos mokykla (toliau – mokykla) yra biudžetinė įstaiga, finansuojama iš Vilkaviškio rajono savivaldybės biudžeto.

 Įstaigos kodas 190569828.

 Mokyklos buveinės adresas: Kęstučio g. 13, Vilkaviškis, Lietuvos Respublika.

 Mokyklos steigėjas yra Vilkaviškio rajono savivaldybės taryba.

 Mokyklos tikslas – teikti formalųjį švietimą papildantį ugdymą rajono mokyklų mokiniams.

Įstaiga yra atskiras juridinis vienetas, turintis herbinį antspaudą ir atsiskaitomąją sąskaitą AB DNB banke.

 Sudaro ir teikia atskirus žemesniojo lygio finansinių ataskaitų ir biudžeto vykdymo ataskaitų rinkinius.

 Mokyklos finansinės ataskaitos teikiamos už 2017 m. II ketvirtį.

 Vilkaviškio muzikos mokykla kontroliuojamų ir asocijuotųjų subjektų neturi.

 Mokykla struktūrinių padalinių neturi. Mokykla turi filialus, esančius Nepriklausomybės g. 56, Vilkaviškyje ir Vištyčio g. 38, Kybartuose.

 Įstaigos ataskaitinio laikotarpio vidutinis darbuotojų skaičius – 49. Įstaigos ataskaitinio laikotarpio pabaigoje patvirtinti 10,5 etatai ir 58,34 pedagoginiai etatai.

 Svarbių sąlygų, kurios gali paveikti tolimesnę mokyklos veiklą, nėra.

 Įstaigos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau – VSAFAS).

 Įstaiga, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2011 m. gegužės 27 d. įsakymu Nr. V-65 „Dėl sąskaitų plano ir buhalterinės apskaitos vadovo tvirtinimo“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

 Visos ataskaitos pildomos eurais.

1. APSKAITOS POLITIKA

 Mokyklos apskaitos politika aprašyta 2016 m. metinių finansinių ataskaitų aiškinamajame rašte.

**III. PASTABOS**

1. Mokykloje per ataskaitinį laikotarpį įverčių keitimo bei klaidų taisymo, kaip nustato 7-asis VSAFAS „Apskaitos politikos, apskaitinių įverčių keitimas ir klaidų taisymas”, nebuvo.
2. Mokykloje restruktūrizavimas ar veiklos nutraukimas nenumatomas.
3. Neapibrėžtųjų įsipareigojimų ar neapibrėžtojo turto pokyčių nuo ataskaitinių finansinių metų pradžios iki paskutinės tarpinio ataskaitinio laikotarpio dienos nėra.
4. Mokykla sprendimų dėl teisinių ginčų neturi.
5. Reikšmingų įvykių po paskutinės tarpinio ataskaitinio laikotarpio dienos nėra.
6. Per ataskaitinį laikotarpį įsigijo ilgalaikio nematerialiojo turto už 636 Eur. Nematerialiojo turto nenurašyta.
7. Pirmajame pusmetyje mokykla įsigijo ilgalaikio materialiojo turto už 3364 Eur, iš jų biudžetinių įstaigų pajamų lėšomis už 1364 Eur (muzikos instrumentai - akordeonai), savivaldybės funkcijų lėšomis už 2000 Eur (muzikos instrumentai – fleita, saksofonas). Ilgalaikio materialiojo turto per ataskaitinį laikotarpį nenurašė.
8. Ilgalaikis materialusis ir nematerialusis turtas per ataskaitinį laikotarpį perkainotas nebuvo.
9. Ataskaitinio laikotarpio eigoje inventoriaus įsigyta už 2879,19 Eur , iš jų NVŠ veikla iš Valstybės lėšų 124,60 Eur. Atiduota naudoti už 2879,19 Eur. Gauta atsargų už 2685,11 Eur, sunaudota už 2668,26 Eur, likutis 16,85 Eur (degalai).
10. Išankstinių apmokėjimų sumą 413,67 Eur laikotarpio pabaigoje sudaro ateinančių laikotarpių sąnaudos 190,36 Eur (elektroninio dienyno aptarnavimas, spaudinių prenumerata, automobilio draudimas bei techninė apžiūra) ir išankstiniai apmokėjimai tiekėjams už prekes 223,31 Eur.
11. Tėvų įsiskolinimo už paslaugas laikotarpio pabaigoje nėra. Finansinės būklės ataskaitoje pavaizduota gautinų sumų už paslaugas minusinė 12 Eur suma, kadangi nei įsiskolinimo, nei priskaitymo už paslaugas laikotarpio pabaigoje nėra, bet tėvams suklydus gauti pinigai, kurie bus grąžinti.
12. Sukauptas gautinas sumas sudaro 89359,45 Eur, iš jų sukauptos sumos iš Savivaldybės biudžeto 79012,48 Eur, Valstybės biudžeto 925,42 Eur, bei sukaupti iždo įsiskolinimai 9421,55 Eur.
13. Ataskaitinio laikotarpio pabaigoje banko sąskaitose pinigų likutis buvo 4589,10 Eur (Savivaldybės biudžeto lėšos – 639,72 Eur, Biudžetinių įstaigų pajamų lėšos – 2,56 Eur, Valstybės lėšos – 1729,68 Eur, Kiti šaltiniai – 2205,14 Eur, Tėvų įmokų lėšos – 12 Eur).
14. Finansavimo sumos 44096,23 Eur. Išsami informacija apie finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikiama 20-ojo VSAFAS „Finansavimo sumos” 4 priede.

 Iš valstybės biudžeto gauti mokinio krepšelio asignavimai laikotarpio pabaigoje kitoms išlaidoms sudarė 2698,47 Eur, Valstybės gauti asignavimai NVŠ veikloms sudarė 5182,88 Eur. Neatlygintinai gautas turtas iš valstybės biudžeto už 16,20 Eur. Laikotarpio eigoje pergrupuota 1416,92 Eur. nepiniginiam turtui apmokėti.

 Iš savivaldybės biudžeto laikotarpio pabaigoje gauti asignavimai išlaidoms apmokėti sudarė 302919,76 Eur. Neatlygintinai gautas turtas iš savivaldybės biudžeto sudarė 0,58 Eur. Laikotarpio eigoje pergrupuota 2000 Eur nepiniginiam turtui apmokėti

 Iš Europos Sąjungos biudžeto gauti asignavimai gauti NVŠ išlaidoms sudarė 3518,74 Eur. Laikotarpio eigoje 2423,50 Eur pergrupuota atsargoms įsigyti.

 Iš kitų šaltinių per laikotarpį gauta lėšų kitoms išlaidoms kompensuoti už 1750 Eur, prekėms įsigyti 400 Eur. Neatlygintinai gauta turto už 187,60 Eur.

1. Straipsnyje „Įsipareigojimai”, pateikiama informacija apie trumpalaikius įsipareigojimus. Įsipareigojimai antrojo ketvirčio pabaigoje sudarė 80120,28 Eur, tai sukaupti atostoginiai ir nuo jų skaičiuojamas socialinis draudimas – 28877,11 Eur, darbuotojų darbo užmokestis ir socialinis draudimas – 50874,48 Eur, įsiskolinimas tiekėjams už paslaugas – 356,69 Eur, iš jų biudžeto lėšomis 186,31 Eur, biudžetinių įstaigų pajamų lėšomis 170,38 Eur, bei mokėtinos sumos 12 Eur.
2. Pagrindinės veiklos pajamos pripažįstamos pagal 20-ojo VSAFAS „Finansavimo sumos” nuostatas. Finansavimo pajamos pripažįstamos pagal kaupimo principą. Ataskaitinio laikotarpio pagrindinės veiklos pajamos sudarė 353093,66 Eur, iš jų finansavimo pajamos sudarė 333972,86 Eur, o pagrindinės veiklos kitos pajamos 19120,80 Eur.
3. Sąnaudos pripažįstamos ir registruojamos apskaitoje tą ataskaitinį laikotarpį, kurį jos patirtos. Veiklos rezultatų ataskaitoje pagrindinės veiklos sąnaudos rodomos pagal jų pobūdį. Sąnaudų suma ataskaitinio laikotarpio pabaigoje sudarė 344778,61 Eur.
4. Ataskaitinio laikotarpio pabaigoje perviršis sudarė 8315,05 Eur.
5. Nebalansinėse sąskaitose kontrolės tikslais apskaitomo inventoriaus yra už 82006,30 Eur.
6. Panaudos būdu gautas turtas ataskaitinio laikotarpio pabaigoje sudarė 3299,63 Eur.

Direktorius Artūras Pečkaitis

Vyriausiasis buhalteris Ričardas Augaitis

Ričardas Augaitis, (8 342 51792)